Komission päätös N:o 55/96/EHTY, tehty 15 päivänä tammikuuta 1996, lopullisen polkumyyntitullin käyttöönottamisesta Tekin tasavallasta peräisin olevan hematiittiharkkoraudan tuonnissa ja saman tuotteen määritellyn viejän sitoumuksen hyväksymisestä



Virallinen lehti nro L 012 , 17/01/1996 s. 0005 - 0012



KOMISSION PÄÄTÖS N:o 55/96/EHTY, tehty 15 päivänä tammikuuta 1996, lopullisen polkumyyntitullin käyttöönottamisesta T Osekin tasavallasta peräisin olevan hematiittiharkkoraudan tuonnissa ja saman tuotteen määritellyn viejän sitoumuksen hyväksymisestä EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen, ottaa huomioon polkumyynnillä tai vientituella muista kuin Euroopan hiili- ja teräsyhteisön jäsenvaltioista tapahtuvalta tuonnilta suojautumisesta 29 päivänä heinäkuuta 1988 tehdyn komission päätöksen N:o 2424/88/EHTY (1) ja erityisesti sen 10 ja 12 artiklan, on kuullut neuvoa-antavaa komiteaa, sekä katsoo, että A. MENETTELY (1) Komissio otti päätöksellä N:o 1751/94/EHTY (2) käyttöön lopullisia polkumyyntitoimenpiteitä Brasiliasta, Puolasta, Venäjältä ja Ukrainasta peräisin olevan hematiittiharkkoraudan tuonnissa muuttuvan tullin muodossa, joka vastaa eroa 149 ecua/tonni olevan vähimmäishinnan (cif tullaamaton) ja kyseisen tuotteen ilmoitetun tullausarvon välillä ilmoitetun tullausarvon ollessa vähimmäishintaa pienempi. (2) Tämän tullin käyttöönoton seurauksena, Eurofontes, joka edustaa lähes 100:aa prosenttia yhteisön teollisuudesta, teki valituksen väittäen, että T Osekin tasavallasta peräisin oleva hematiittiharkkoraudan tuonti tapahtuu myös polkumyynnillä ja vahingoittaa yhteisön teollisuutta. (3) Valituksessa todettiin, että koska edellä mainittu päätös sitoi tuottajia Brasiliassa, Puolassa, Venäjällä ja Ukrainassa, muttei tuottajaa T Osekin tasavallassa, kauppiaat, jotka halusivat ostaa kyseistä tuotetta polkumyyntitoimenpiteistä riippumattomalla alhaisella hinnalla, kääntyivät jälkimmäisen puoleen. (4) Valituksessa todettiin myös, että tuottajat Brasiliassa, Puolassa, Venäjällä ja Ukrainassa voisivat perustellusti valittaa syrjinnästä, jos ne joutuisivat tilanteeseen, jossa niiden yhteisöön tapahtuvaan vientiin sovelletaan polkumyyntitoimenpiteitä mutta niitä ei sovellettaisi T Osekin tasavallan vientiin. (5) Komissio päätti, että oli riittävästi todisteita polkumyyntimenettelyn aloittamiseksi, ja julkaisi 21 päivänä toukokuuta 1994 aloittamisilmoituksen T Osekin tasavallasta peräisin olevan hematiittiharkkoraudan tuonnista (3). (6) Komissio on tehnyt virallisen ilmoituksen asiasta sellaisille viejille ja tuojille, joita komissio tietää asian koskevan, viejämaan edustajille ja valittajille. Asianomaisille osapuolille annettiin tilaisuus esittää näkökantansa kirjallisesti ja pyytää tulla kuulluiksi. (7) Viejä, tuoja ja valittajat ovat esittäneet näkökantansa kirjallisesti. (8) Asianomaisille osapuolille on ilmoitettu ne olennaiset tosiseikat ja huomiot, joiden perusteella komissiolla oli tarkoitus ottaa käyttöön lopulliset polkumyyntitoimenpiteet. Niille on myös myönnetty kohtuullinen määräaika huomautusten tekemiseksi näiden tietojen toimittamisen jälkeen. (9) Komissio on käsitellyt ja tarkastanut kaikki polkumyynnin määrittämistä varten tarpeellisina pitämänsä tiedot ja tehnyt tarkastuksia seuraavien yhtiöiden tiloissa: a) Yhteisön tuottajat: - DK Recycling und Roheisen GmbH, Saksa, - Halbergerhütte GmbH, Saksa, - Preussag Stahl AG, Saksa, - EKO Stahl AG, Saksa (4), - Alti Forni e Ferriere de Servola S.p.A., Italia; b) T Osekin tasavallan tuottaja/viejä: - Vitkovice a.s., Ostrava. (10) Polkumyyntiä koskenut tutkimus käsitti ajanjakson 1 päivästä huhtikuuta 1993 31 päivään maaliskuuta 1994 (tutkimusajanjakso). B. TUTKINNAN ALAINEN TUOTE (11) Valituksen kohteena ollut tuote on seostamaton harkkorauta, joka sisältää enintään 0,5 painoprosenttia fosforia ja joka kuuluu CN-koodiin 7201 10 19 (sisältäen vähintään 0,4 painoprosenttia mangaania ja enemmän kuin 1 prosentin piitä) ja jota kutsutaan hematiittiharkkoraudaksi. Hematiittiharkkorautaa käytetään valmistettaessa suomugrafiitin avulla valurautaa (harmaa valurauta) erityisesti korkealaatuisiin koneisiin ja työstökoneisiin sekä valutavarana, joka joutuu termisen ja kemiallisen jännityksen alaiseksi. C. POLKUMYYNTI (12) Kauppaa ja siihen liittyviä toimenpiteitä koskevan väliaikaisen sopimuksen tultua voimaan 1 päivänä maaliskuuta 1992 T Osekin tasavaltaa on polkumyyntimenettelyjen osalta pidetty markkinatalousmaana. Polkumyyntimarginaalin laskeminen T Osekin tasavallalle perustui näin ollen t Osekkiläisen tuottajan vastauksena kyselylomakkeeseen ja sitä seuranneen tarkastuskäynnin aikana antamille tiedoille kuluista ja hinnoista T Osekin tasavallassa. 1. Normaaliarvo (13) Myynti T Osekin tasavallan sisäisillä markkinoilla oli tappiollista, eikä sen näin ollen katsota tapahtuneen tavanomaisten kaupallisten toimintojen yhteydessä. Tämän vuoksi normaaliarvo muodostettiin päätöksen N:o 2424/88/EHTY 2 artiklan 3 kohdan b alakohdan ii alakohdan ja 2 artiklan 4 kohdan määräysten mukaisesti, eli laskennallisen arvon perusteella, joka määriteltiin lisäämällä tuotantokuluihin kohtuullinen voittomarginaali. Yleisesti kulujen laskeminen perustui saatavilla oleviin kirjanpidon tietoihin. Tosin T Osekin tasavallan talouden ja teollisuuden rakenteen muutokset huomioon ottaen saatavilla olevat kirjanpitotiedot yhtiöiden tasolla eivät aina kuvastaneet kuluja, joita voidaan pitää yhtiöille tavallisen kaupankäynnin yhteydessä koituvina kuluina, erityisesti rahoitus- ja poistokustannusten osalta. Näin ollen, jotta olisi saatu laskennallinen arvo, joka olisi vastannut kunnolla kaikkia kustannuksia, olisi pitänyt tehdä muutoksia kirjanpidon tietoihin niiden kohtien osalta, joita ei ollut otettu täysin huomioon kyseisen tuotteen kulujen laskennassa. Ottaen kuitenkin huomioon, että saatavilla olevien tietojen perusteella laskettu polkumyyntimarginaali oli korkeampi kuin yhteisön teollisuudelle aiheutetun vahingon marginaali, komissio on tässä erityisessä tapauksessa ja rajoittamatta tulevia polkumyyntimenettelyjä jättänyt tekemättä nämä muutokset, jotka olisivat johtaneet korkeampaan normaaliarvoon ja täten korkeampaan polkumyyntimarginaaliin kyseiselle yritykselle. 2. Vientihinta (14) Vientihinnat ovat yhteisöön suuntautuvaan vientiin myydystä tuotteesta tosiasiallisesti maksetut tai maksettavat hinnat, vähennettyinä veroilla ja maksuilla, alennuksilla tai ostohyvityksillä, jotka tosiasiallisesti myönnetään ja liittyvät välittömästi kysymyksessä oleviin myynteihin. 3. Vertailu (15) Vientihintojen vertaaminen normaaliarvoon tehtiin tapahtuma tapahtumalta vapaasti tehtaalla -tasolla ja samalla kaupan tasolla. Vientihintaan tehtiin muutoksia kuljetus- ja muiden vientihintaan sisältyvien kustannusten huomioon ottamiseksi. 4. Polkumyyntimarginaali (16) Vitkovice a.s.:lle laskettu polkumyyntimarginaali on 34,3 prosenttia cif-vientihinnasta yhteisön rajalla. D. YHTEISÖN TEOLLISUUS (17) Komissio, tarkastellessaan, muodostavatko valittajat merkittävän osan samankaltaisten tuotteiden tuottajista yhteisössä, samoin kuin aiemmassa samankaltaisten tuotteiden tuontia koskeneessa menettelyssä, pyysi ja sai tietoja kaikilta yhteisön tuottajilta. (18) Saatujen tietojen perusteella komissio totesi, että valittaneiden tuottajien osuus kyseisen tuotteen tuotannossa yhteisössä tutkimusajanjakson aikana oli lähes 100 prosenttia. E. VAHINKO (19) Komissio on jo päätöksessään N:o 1751/94/EHTY todennut, että yhteisön teollisuus on kärsinyt vahinkoa Brasiliasta, Puolasta, Venäjältä ja Ukrainasta peräisin olevien tuotteiden polkumyynnistä. Käsillä olevassa menettelyssä oli tarkasteltava sitä, oliko myös T Osekin tasavallasta peräisin olevien tuotteiden polkumyynti aiheuttanut aineellisia vahinkoja yhteisön teollisuudelle. (20) Tutkimus osoitti, että yhteisön tuojat olivat tietoisia Brasiliasta, Puolasta, Venäjältä ja Ukrainasta peräisin olevaa hematiittiharkkorautaa koskeneesta polkumyyntimenettelystä aloittamisilmoituksen julkaisupäivästä lähtien joulukuussa 1992 ja etsivät tämän jälkeen vaihtoehtoisia hankintalähteitä maista, jotka eivät kuuluneet tähän menettelyyn. Tässä yhteydessä komissio on tarkastellut yhteisön hematiittiharkkoraudan markkinoiden kehityksen pääpiirteitä vuodesta 1990 tutkimusajanjakson loppuun (maaliskuu 1994). 1. Polkumyyntituotteiden kulutus, määrä ja markkinaosuus yhteisössä (21) Ilmeinen kulutus, eli Euroopan yhteisön myynnit yhteisön markkinoilla ja tuonnit kaikista kolmansista maista, osoitti, että kulutus vuoden 1990 1 035 334 tonnista 821 165 tonniin vuonna 1991, säilyi samalla tasolla (823 076 tonnia) vuoden 1992 ja laski edelleen 685 886 tonniin vuonna 1993, lasku oli 34 prosenttia kyseisellä ajanjaksolla, ja sen jälkeen näyttää olleen vähäistä kasvua 764 335 tonniin tutkimusajanjakson aikana. Tämän kulutuksen laskun selittää lama autoteollisuudessa, joka on valurautatuotteiden tärkein käyttäjä, ja hematiittiharkkoraudan osittainen korvaaminen korkealaatuisella rautaromulla. (22) Tuonnin määrä T Osekin tasavallasta kasvoi vuosien 1990 ja 1991 0 tonnista 4 316 tonniin vuonna 1992, 15 871 tonniin vuonna 1993 ja 26 086 tonniin tutkimusajanjakson aikana, eli vuodesta 1992 tutkimusajanjakson loppuun 504 prosenttia. Eurostatin tiedot, joille nämä luvut perustuvat, eivät erottele T Osekin tasavallasta ja Slovakian tasavallasta tullutta tuontia ennen vuotta 1993, mutta saatavilla olevat todisteet osoittavat, ettei Slovakian tasavallassa ole harkkorautaa myyviä tuottajia. (23) T Osekin tasavallan tuonnin markkinaosuus kasvoi vuosien 1990 ja 1991 0 prosentista 0,5 prosenttiin vuonna 1992, 2,3 prosenttiin vuonna 1993 ja 3,4 prosenttiin tutkimusajanjakson aikana. Vuoden 1994 kolmen ensimmäisen kuukauden aikana tuotiin T Osekin tasavallasta kyseistä tuotetta 16 191 tonnia. Tämä edustaa 6,4 prosentin markkinaosuutta kyseisellä ajanjaksolla. 2. Polkumyyntituotteiden hinnat (24) Tutkittujen tuotteiden cif-hinta yhteisön rajalla osoitti Eurostatin tietojen mukaan, että vaikka T Osekin tasavallasta tuotujen tuotteiden hinta oltuaan 115,38 ecua/tonni vuonna 1992 ja 115,12 ecua/tonni vuonna 1993 kasvoi tutkimusajanjakson aikana 130,03 ecuun/tonni, se säilyi matalampana kuin Brasiliasta ja Puolasta tuotujen tuotteiden hinta ja oli samalla tasolla kuin Venäjän viejien hinnat. 3. Yhteisön teollisuuden tilanne a) Yhteisön tuotanto (25) Yhteisön hematiittiharkkoraudan tuotanto laski vuoden 1990 601 033 tonnista 506 960 tonniin vuonna 1991, 410 431 tonniin vuonna 1992, 292 940 tonniin vuonna 1993 ja 274 674 tonniin tutkimusajanjakson aikana. Tämä tuotannon merkittävä lasku selittyy osittain sillä, että useat yhteisön tuottajat lopettivat kyseisen tuotteen tuotannon vuoden 1991 lopun ja vuoden 1994 alun välisenä aikana. (26) Niiden yhteisön tuottajien tuotanto, jotka jatkoivat kyseisen tuotteen tuotantoa tutkimusajanjakson lopulla (maaliskuu 1994), laski vuoden 1990 440 894 tonnista 262 862 tonniin tutkimusajanjakson aikana, eli 40,4 prosenttia. b) Kapasiteetin käyttö (27) Yhteisön tuottajien kapasiteetin käyttö väheni vuoden 1990 39,65 prosentista 29,79 prosenttiin tutkimusajanjakson aikana. c) Varastojen kehitys (28) Hematiittiharkkorautavarastojen suuruus vuoden lopulla vaihteli tarkasteltuna ajanjaksona: se pieneni vuoden 1990 170 246 tonnista 159 088 tonniin vuonna 1991, kasvoi 184 729 tonniin vuonna 1992, pieneni jyrkästi 54 264 tonniin vuonna 1993 ja 43 540 tonniin tutkimusajanjakson lopulla. Varastojen pienentyminen koko ajanjaksolla on nähtävä yhteydessä yhteisön tuottajien tuotannon ja kapasiteetin käytön laskuun johtuen vaikeuksista hematiittiharkkorautamarkkinoilla. d) Yhteisön teollisuuden myynnit (29) Yhteisön teollisuuden myynnit yhteisön markkinoilla laskivat vuoden 1990 521 960 tonnista 457 194 tonniin vuonna 1991, 365 584 tonniin vuonna 1992, 359 475 tonniin vuonna 1993 ja 300 049 tonniin tutkimusajanjakson aikana, eli koko ajanjaksolla 42,5 prosenttia. e) Yhteisön teollisuuden markkinaosuudet (30) Yhteisön teollisuuden markkinaosuudet laskivat jyrkästi vuoden 1990 50,4 prosentista 39,26 prosenttiin tutkimusajanjakson aikana ja putosivat 27 prosenttiin vuoden 1994 ensimmäisen neljänneksen aikana. f) Yhteisön teollisuuden hinnat (31) Painotetun keskiarvon perusteella yhteisön tuottajien vapaasti tehtaalla -hinnat laskivat tasaisesti vuoden 1990 186,64 ecusta/tonni 155,08 ecuun/tonni tutkimusajanjakson aikana, vaikka tuotantohinnat kasvoivat saman ajanjakson aikana. g) Kannattavuus/tappio (32) Yhteisön teollisuuden tappiot kasvoivat vuoden 1990 7 prosentista liikevaihtoa 65,6 prosenttiin tutkimusajanjakson aikana. Nämä luvut, erityisesti tutkimusajanjakson osalta, kuvastavat vähäistä tuotantoa ja kapasiteetin käyttöä (ks. johdanto-osan 25-27 kappaleet) sekä sitä, että oli ennenaikaista arvioida Brasiliasta, Puolasta, Venäjältä ja Ukrainasta peräisin olevien kyseisten tuotteiden tuonnille määrättyjen toimenpiteiden tehokkuutta, sillä ne olivat voimassa ainoastaan tämän menettelyn tutkimusajanjakson viimeisten kolmen kuukauden aikana. h) Hintavertailu (33) Polkumyyntituotteet myytiin yhteisön tukkukauppiaille, joilla oli huomattavan suuria varastoja, silloin kun Brasiliasta, Puolasta, Venäjältä ja Ukrainasta peräisin olevien kyseisten tuotteiden tuonnille määrättiin toimenpiteitä. (34) Yhteisön tuojien vastaukset komission lähettämään kyselylomakkeeseen käsittivät 15,5 prosenttia kaikista tuonneista tutkimusajanjakson aikana. Vastaukset eivät kuitenkaan olleet riittävän luotettavia, jotta olisi voitu tehdä vertailu käyttäjien tasolla. (35) Voidakseen selvittää, oliko samalla kaupan tasolla polkumyyntinä tapahtuneen tuonnin johdosta merkittävää alihinnoittelua, komissio lisäsi polkumyynnillä tuotujen tuotteiden vapaasti yhteisön rajalla cif -hintaan (sellaisena kun se on johdettu Eurostatista) käsittely-, rahoitus-, varastointi- ja yleiset sekä hallinnolliset kulut saatavilla olevan tiedon perusteella ja kohtuullisen voittomarginaalin varastoja pitävälle maahantuojalle, jotta päästäisiin samalle kaupantasolle yhteisön tuottajien myyntien kanssa. (36) Polkumyynnillä tuotujen tuotteiden oikaistujen hintojen vertailu yhteisön tuottajien hintoihin osoitti painotetuksi keskiarvoksi alihinnoittelulle tutkimusajanjakson aikana 26,6 ecua/tonni tai 14,3 prosenttia. Tämä vaikuttaa kuvaavan alihinnoittelun vähimmäistasoa, sillä vertailu loppukäyttäjien tasolla, joka perustuu yhteistyössä toimivien maahantuojien myyntihintoihin, osoitti huomattavasti suuremman alihinnoittelun. 4. Johtopäätös vahingoista (37) Meneillään olevan analyysin perusteella komissio on tullut siihen johtopäätökseen, että yhteisön teollisuus kärsii aineellisista vahingoista. Pääpiirteiltään tilanne säilyy samana kuin väliaikaisen polkumyyntitullin käyttöönotosta edellisessä menettelyssä tehdyn komission päätöksen N:o 67/94/EHTY (5) 40-47 kohdissa, markkinaosuuden suurien vähentymisten kanssa, erityisesti tutkimusajanjakson aikana, ja jatkuvan hintojen kasvun kanssa, joka riittää tuotantokulujen nousun tasoittamiseen, mikä on johtanut taloudellisten tulosten huononemiseen ja tuotantolaitosten sulkemiseen. 5. Syy-yhteys a) Polkumyynnillä tapahtuvan tuonnin vaikutukset (38) Polkumyynnillä tapahtuvan tuonnin vaikutusten arvioimiseksi yhteisön markkinoilla ja sen arvioimiseksi, kuinka laajasti se vaikutti yhteisön teollisuuden kärsimään vahinkoon, komission oli otettava huomioon, että komissio oli suorittanut hematiittiharkkoraudan tuontia Brasiliasta, Puolasta, Venäjältä ja Ukrainasta koskevan polkumyyntitutkimuksen, joka oli johtanut tammikuussa 1994 väliaikaisten ja heinäkuussa 1994 lopullisten polkumyyntitullien käyttöönottoon. (39) Kuten jo aiemmin todettiin (ks. johdanto-osan 20 kappale), yhteisön tuojat olivat tietoisia edellä mainituista maista peräisin olevan kyseisen tuotteen polkumyyntimenettelystä ja etsivät aktiivisesti vaihtoehtoisia hankintalähteitä. T Osekin tasavalta, jolla oli hematiittiharkkoraudan tuotantolaitoksia ja joka oli yhteisön lähinaapuri tarjosi ilmeisen hankintalähteen kyseisen tuotteen osalta. Tämä selittää tästä maasta tapahtuneen tuonnin markkinaosuuden kasvun vuoden 1991 0 prosentista 2,3 prosenttiin vuonna 1993. (40) Lisäksi tammikuusta 1994 lähtien, jolloin Brasiliasta, Puolasta, Venäjältä ja Ukrainasta peräisin olevan hematiittiharkkoraudan osalta otettiin käyttöön väliaikaiset polkumyyntitullit, voidaan nähdä nopea kasvu tuonnissa T Osekin tasavallasta, vuoden 1994 kolmen ensimmäisen kuukauden aikana tuotiin yhteensä 16 191 tonnia verrattuna vuonna 1993 tuotuun yhteensä 15 871 tonniin. (41) Tämä huima kasvu tuonnissa johti yhteisön T Osekin tasavallasta tapahtuvan tuonnin markkinaosuuden kasvuun vuoden 1993 2,3 prosentista 3,4 prosenttiin tutkimusajanjakson aikana ja 6,4 prosenttiin vuoden 1994 ensimmäisen neljänneksen aikana, kun taas yhteisön tuottajien markkinaosuus laski vastaavasti 52,4 prosentista 39,3 prosenttiin ja 27,1 prosenttiin samana aikana. Tämä yhteisön tuottajien markkinaosuuden menetys tapahtui samana aikana kuin edellistä menettelyä koskevien maiden ja T Osekin tasavallan polkumyynnillä tapahtuvan tuonnin markkinaosuus kasvoi. Tutkimus on osoittanut, että t Osekkiläisen tuonnin markkinaosuus kasvoi yhteisön teollisuuden kustannuksella. (42) Tämän merkittävän polkumyynnillä tapahtuvan tuonnin markkinalevinneisyyden mahdollisti se, että t Osekkiläisten tuontituotteiden hinnat ovat huomattavasti matalammat kuin yhteisön tuottajien hinnat. Yhteisön teollisuuden hintojen jatkuva alihinnoittelu johti väistämättömään hintojen laskuun tällä teollisuuden alalla, joka kulujen jatkuvasta kasvusta huolimatta yritti säilyttää kapasiteettinsa käytön ja markkinaosuutensa. Tämä hintakehitys johti vuorostaan kestämättömiin taloudellisiin menetyksiin, ja jotkut yhteisön tuottajat, joita jo muut epäsuotuisat olosuhteet, kuten kysynnän väheneminen ja aiemmat polkumyyntikäytännöt, olivat heikentäneet, eivät voineet enää kestää t Osekkiläisen polkumyynnillä tapahtuvan tuonnin vaikutuksia ja lopettivat kyseisen ajanjakson aikana hematiittiharkkoraudan tuotannon. (43) Yhteenvetona näyttää siltä, että samalla kun tuonnin määrä T Osekin tasavallasta ja sen markkinaosuus jatkuvasti kasvoi, yhteisön teollisuuden myynti, markkinaosuus ja kannattavuus laskivat ja T Osekin tasavallan tuonnin levinneisyys lisääntyi huomattavasti sen jälkeen kun Brasiliasta, Puolasta, Venäjältä ja Ukrainasta peräisin olevien tuotteiden osalta otettiin käyttöön väliaikaiset polkumyyntitullit (ks. johdanto-osan 29-32 kappale). Näissä olosuhteissa on katsottava, että T Osekin tasavallasta polkumyynnillä tapahtuva tuonti on aiheuttanut aineellista vahinkoa yhteisön teollisuudelle. b) Muiden tekijöiden vaikutukset (44) Komissio tutki, olisivatko yhteisön teollisuuden kärsimät vahingot voineet aiheutua muista tekijöistä kuin polkumyynnillä tapahtuvasta tuonnista katsoen, että aineelliset vahingot oli jo todettu Brasiliasta, Puolasta, Venäjältä ja Ukrainasta peräisin olevien tuotteiden osalta ja että vuoden 1994 alussa käyttöön otetut toimenpiteet eivät ole voineet parantaa tilannetta, sillä ne olivat voimassa ainoastaan tämän menettelyn tutkimusajanjakson kolmen viimeisen kuukauden aikana eivätkä ne voineet ehkäistä maahantuojien varastojen keräämistä tai vaihtoehtoisten hankintalähteiden etsintää. (45) Jossain määrin yhteisön teollisuuden tilanteeseen vuonna 1990 vaikuttivat Turkista tuodut tuotteet, mutta ne ovat käytännöllisesti katsoen hävinneet sittemmin markkinoilta. (46) Mitään muita polkumyynnillä tuotuja tuotteita ei tuotu yhteisöön kyseisenä ajanjaksona. (47) Toiminta hematiittiharkkorautateollisuudessa määräytyy suuressa määrin autoteollisuuden toiminnasta. Autojen tuotannon väheneminen vuodesta 1990 vuoteen 1993 voi osittain selittää hematiittiharkkoraudan kulutuksen vähenemisen. Kysynnän väheneminen ja osittainen korvaaminen muilla raaka-aineilla vaikuttivat hematiittiharkkoraudan kulutuksen vähenemiseen, mutta nämä kehitykset, jotka olivat saaneet yhteisön tuottajat järjestämään uudestaan tuotantolaitoksensa ja vähentämään kapasiteettiaan, eivät olleet läheskään yhtä merkittäviä kuin T Osekin tasavallan polkumyynnillä tapahtuvan tuonnin lisävaikutus yhteisön tuotantoon (ks. johdanto-osan 42 kappale). c) Johtopäätös syy-yhteydestä (48) Komissio on tullut siihen johtopäätökseen, että huolimatta vahingosta, jonka Brasiliasta, Puolasta, Venäjältä ja Ukrainasta peräisin olevan polkumyynnillä tapahtuvan tuonnin on todettu aiheuttaneen, ja ottaen huomioon kyseisen tuotteen vähentyneen kysynnän T Osekin tasavallasta polkumyynnillä tuodut tuotteet, pääasiallisesti alhaisen hintansa vuoksi, niiden yhteisön teollisuuden kustannuksella lisääntyneen markkinaosuuden vuoksi ja sen takia, että niiden markkinoilla esiintyminen esti yhteisön tuottajia hyötymästä jo käyttöön otetuista toimenpiteistä, aiheuttivat aineellista vahinkoa tälle teollisuudelle. F. YHTEISÖN ETU (49) Arvioitaessa yhteisön etua komissio viittaa tässä asiassa päätöksessä N:o 1751/94/EHTY tehtyihin havaintoihin, jotka pätevät edelleen. Meneillään olevassa menettelyssä on otettava huomioon kaksi perustekijää. Ensiksi, samoin kuin edellisessä menettelyssä, vilpillisistä käytännöistä johtuvien kilpailun vääristymien lopettaminen, jolla palautetaan tehokas kilpailu yhteisön markkinoilla, on polkumyyntitoimenpiteiden tarkoitus ja perustellusti yhteisön edun mukaista. Toiseksi, toimenpiteiden toteuttamatta jättäminen tässä menettelyssä pahentaisi yhteisön tuottajien jo muutenkin huonoa tilannetta, joka on huomattavasti vaarantanut heidän tulevaisuuttaan. Jos tämän teollisuuden olisi lopetettava tuotanto vahingollisen polkumyynnin vuoksi, yhteisö joutuisi täysin riippuvaiseksi tuonnista kolmansista maista. Tältä osin on jo edellisessä tapauksessa toimenpiteisiin johtaneessa tutkimuksessa osoitettu, että on yhteisön edun mukaista ylläpitää elinvoimaista yhteisön hematiittiharkkorautateollisuutta, sillä toimittajien määrän väheneminen todennäköisesti johtaisi kyseisen tuotteen hintojen nousuun. (50) Kyseisen viejämaan kauppatavat vääristävät yhteisön hematiittiharkkorautamarkkinoiden toimintaa. Toimenpiteiden puute tämän vääristymän korjaamiseksi saattaa johtaa yhteisön tuotantokapasiteetin heikkenemiseen entisestään; tämä taas ei voisi tapahtua rehellisen kilpailun tilanteessa. (51) Yhteisön edun mukaista ei ole olla tilanteessa, jossa sen voidaan väittää harjoittavan syrjivää menettelyä tuottajiin Brasiliassa, Puolassa, Venäjällä ja Ukrainassa verrattuna t Osekkiläisiin tuottajiin. (52) Hintojen osalta, komissio on tietoinen siitä, että polkumyyntitoimenpiteet saattavat vaikuttaa kyseisen tuotteen loppukäyttäjien hintoihin. Vaikutus sellaisten tuotteiden hintaan, joissa harkkorauta on tärkeä ainesosa, olisi kuitenkin vähäinen. Tältä osin olisi huomattava, että päätöksessä N:o 1751/94/EHTY varataan nimenomaisesti oikeus tarkistaa sopivana ajankohtana, riippuen markkinoiden tulevasta kehityksestä ja niiden vaikutuksista loppukäyttäjiin, hematiittiharkkoraudan yhteisöön tuontia koskevia polkumyyntitoimenpiteitä, mukaan lukien ne, jotka saatetaan ottaa käyttöön meneillään olevan menettelyn yhteydessä. (53) Näissä olosuhteissa komissio katsoo, että yhteisön edut vaativat suojatoimenpiteitä T Osekin tasavallasta polkumyynnillä tapahtuvan harkkoraudan tuonnin osalta. G. POLKUMYYNTITULLI (54) Kun on todettu, että kyseiset polkumyynnillä tuodut tuotteet ovat aiheuttaneet aineellisia vahinkoja yhteisön teollisuudelle ja että on yhteisön etujen mukaista toteuttaa toimenpiteitä, olisi suunniteltujen toimenpiteiden oltava riittäviä poistamaan polkumyynnillä tapahtuvan tuonnin aiheuttama vahinko. (55) Koska yhteisön teollisuuden kärsimä vahinko koostuu alihinnoittelusta ja markkinaosuuden sekä kannattavuuden menettämisestä, olisi tämän vahingon poistamisen perustuttava toimenpiteille, jotka sallivat teollisuuden toteuttaa ne kaupalliset ja taloudelliset tulokset, joita se polkumyynnillä tapahtuneen tuonnin vuoksi ei ole voinut saavuttaa. Tämän saavuttamiseksi olisi T Osekin tasavallasta peräisin olevien kyseisten tuotteiden tuontien hintoja nostettava vastaavasti. (56) Edellisen tutkimuksen aikana, joka johti polkumyyntitullien käyttöönottoon Brasiliasta, Puolasta, Venäjältä ja Ukrainasta peräisin olevan hematiittiharkkoraudan tuonneille, komissio selvitti hintatason, jolla kyseiset tuonnit lakkaisivat aiheuttamasta aineellista vahinkoa yhteisön teollisuudelle. Tuolloin lasku perustui yhteisön teollisuuden antamiin tavallisia tuotantokuluja koskeviin tietoihin. Tuotantokuluihin lisättiin viittä prosenttia liikevaihdosta edustava voittomarginaali, jota pidetään kohtuullisena nykyisessä markkinatilanteessa. (57) Periaatteessa olisi käytettävä samaa menetelmää tässä menettelyssä siten, että tuotantokulut saatettaisiin ajan tasalle tutkimusajanjakson aikana. Yhteisön tuotanto ja kapasiteetin käyttö kyseisen tuotteen osalta tutkimusajanjakson aikana tässä menettelyssä oli suhteellisen vähäinen (ks. johdanto-osan 25 ja 27 kappale), ja suuri osa yhteisön tuottajien myynneistä tällä ajanjaksolla oli peräisin varastoista eikä tuotannosta (ks. johdanto-osan 28 ja 29 kappale). Vastaavasti yhteisön teollisuuden tuotantokustannuksia tutkimusajanjakson aikana pidettiin suhteettoman korkeina eikä sen voida näin ollen katsoa edustavan tavallista taloudellista tilannetta. Hintatason laskeminen, jolla T Osekin tasavallasta peräisin olevan hematiittiharkkoraudan tuonti lakkaisi aiheuttamasta aineellisia vahinkoja yhteisön teollisuudelle, perustui näin ollen yhteisön tuottajien tuotantokuluille edellisen menettelyn aikana johdanto-osan 56 kappaleessa kuvatulla tavalla. Hintataso, johon sisältyy sama kohtuullinen viiden prosentin voittomarginaali, on hieman korkeampi kuin vientihinnan mukauttamisesta laaditulla alihinnoittelumarginaalilla saatu hinta (ks. johdanto-osan 36 kappale) ottaen huomioon hintojen romahduksen ja siitä seuranneet tappiot yhteisön teollisuudelle tutkimusajanjakson aikana, ja sen katsottiin riittävän kärsityn vahingon poistamiseen. (58) Tässä tapauksessa komissio katsoo, että jotta tulli poistaisi polkumyynnillä tapahtuvan tuonnin aiheuttamat vahingot, olisi näiden tuontien hintaa korotettava siten, että yhteisön tuottajat voisivat saada tavalliset tuotantokulut ja kohtuullisen voiton. (59) Näin ollen komissio katsoo, että tullin määrän olisi oltava yhtä suuri kuin ero 149 ecua/tonni suuruisen vähimmäishinnan (cif tullaamaton) ja kyseisen tuotteen ilmoitetun tullausarvon välillä ilmoitetun tullausarvon ollessa vähimmäishintaa pienempi. Tälle hintatasolle perustuva tulli riittää yhteisön teollisuudelle aiheutetun vahingon poistamiseen. (60) Päätöksen N:o 2424/88/EHTY 13 artiklan 3 kohdan määräysten mukaisesti muuttuva tulli perustuu edellä mainittuun vähimmäishintaan tasolla, joka on riittävä vahinkojen poistamiseen ja matalampi kuin vahvistettu polkumyyntimarginaali. (61) Kuten edellisessä menettelyssä, ottaen huomioon markkinatilanteen kehittyvän luonteen kyseisen tuotteen osalta ja yhteisön halun suojata sen loppukäyttäjien kilpailukyky, vaikuttaa tarpeelliselta seurata tarkkaan tulevaa kehitystä ja mahdollisia haittavaikutuksia näille loppukäyttäjille ja varautua siihen, että päätöksen N:o 2424/88/EHTY 14 artiklan mukaisesti voidaan aloittaa tarkistus millä tahansa sopivalla hetkellä. (62) Käyttöön otettujen toimenpiteiden tarkistuksen aloittamisen helpottamiseksi mahdollisimman varhain, jos olosuhteet sen sallivat, komissio ottaa tässä tapauksessa suoraan käyttöön lopulliset toimenpiteet. H. SITOUMUS a) Menettely (63) Ennen lopullisia johtopäätöksiä polkumyynnistä ja vahingosta tässä tapauksessa komissio ilmoitti havainnoistaan asianomaisille osapuolille. Kun kyseiseltä viejältä ei tullut mitään huomautuksia, komissio tuli siihen johtopäätökseen, että kyseisen T Osekin tasavallasta peräisin olevan tuotteen tuonnit olevat tapahtuneet polkumyynnillä ja ne olivat aiheuttaneet aineellista vahinkoa yhteisön teollisuudelle ja että suojatoimenpiteet olivat yhteisön edun mukaisia. Kyseinen viejä tarjosi tämän jälkeen päätöksen N:o 2424/88/EHTY 10 artiklan 2 kohdan b alakohdan mukaista sitoumusta. (64) Tämän sitoumuksen vaikutus olisi sellainen, että polkumyynnillä tuotujen tuotteiden vahingolliset seuraukset poistuisivat. Tässä yhteydessä komissio muistuttaa, että polkumyynnillä tapahtuneen tuonnin aiheuttamien vahinkojen tärkeimmät tekijät olivat määrän ja alihinnoittelun tason nopea kasvu. Lisäksi komissio katsoo, että hallinnollisesti olisi mahdollista tarkistaa sitoumuksen noudattaminen. Näin ollen komissio katsoo, että t Osekkiläisen vientiä harjoittavan tuottajan tarjoama sitoumus voidaan hyväksyä ja että tätä yhtiötä koskeva tutkimus voidaan päättää. b) Polkumyyntitullin käyttöönotto sitoumuksen rikkomuksen tapauksessa (65) Komissio huomauttaa, että jos sitoumusta rikotaan, voidaan välittömästi ottaa käyttöön polkumyyntitulli, joka perustuu tässä tutkimuksessa saatavilla oleviin tietoihin ilman, että toteutetaan uusi tutkimus polkumyynnistä ja sen aiheuttamista vahingoista. (66) Tämän sitoumuksen hyväksymisestä huolimatta olisi otettava käyttöön jäännöstulli kyseisen tuotteen T Osekin tasavallasta peräisin olevan tuonnin osalta polkumyyntitoimenpiteiden kiertämisen ehkäisemiseksi, ON TEHNYT TÄMÄN PÄÄTÖKSEN: 1 artikla 1. Lopullinen polkumyyntitulli otetaan käyttöön T Osekin tasavallasta peräisin olevan CN-koodiin 7201 10 19 kuuluvan hematiittiharkkoraudan yhteisöön tuonnin osalta, lukuun ottamatta kyseisen tuotteen tuontia, jonka suoraan riippumattomalta tuojalta laskuttaa T Osekin tasavallasta Vitkovice a.s., Vitkovice - Divize Hute, Ostrava (Taric-lisäkoodi: 8875). 2. Tullin määrä on 149 ecua/tonni suuruisen vähimmäishinnan ja kyseisen tuotteen hyväksytyn tullausarvon (vapaasti yhteisön rajalla) välinen ero hyväksytyn tullausarvon ollessa vähimmäishintaa pienempi. 3. Maksettavan tullin määritystä varten vähimmäishinta muutetaan kansalliseksi valuutaksi käyttäen vaihtokurssia, joka on vahvistettu samalla tavalla kuin tullausarvon laskemisessa käytetty kurssi. 2 artikla T Osekin tasavallasta peräisin olevan hematiittiharkkoraudan tuontia koskevan polkumyyntimenettelyn yhteydessä Vitkovice a.s.:n tarjoama sitoumus hyväksytään. 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä tammikuuta 1996. Komission puolesta Leon BRITTAN Varapuheenjohtaja (1) EYVL N:o L 209, 2.8.1988, s. 18 (2) EYVL N:o L 182, 16.7.1994, s. 37 (3) EYVL N:o C 139, 21.5.1994, s. 7 (4) Tuotanto lopetettiin vuoden 1994 alussa. (5) EYVL N:o L 12, 15.1.1994, s. 5